tartuNLP/wikipedia-smugri-20251201 huggingface dataset:
John Brownlie

John Brownlie (3. elokuuta 1857 Glasgow, Skotlanti – 18. marraskuuta 1925 Crieff, Perthshire, Skotlanti) oli skotlantilainen presbyteerikirkon pastori ja virsirunoilija.
Brownlie oli kotoisin Glasgow’sta. Hän opiskeli kotikaupunkinsa yliopistossa ja Free Church Collegessa. Hän sai presbyteerikirkon papinoikeudet 1884 ja toimi Skotlannin vapaan presbyteerikirkon pastorina Portpatrickissa. Hän toimi myös paikallisten koulujen ja koululaitoksen kehittämiseksi. Glasgow’n yliopisto myönsi hänelle kunniatohtorin arvon 1908 hänen hymnologisista ansioistaan. 
Hän on julkaissut toistakymmentä hymnologiaa käsittelevää teosta tai laulukirjaa. Hänet tunnetaan ennen muuta varhaiskirkollisten latinan- ja kreikankielisten hymnien kääntäjänä ja muokkaajana. Hän on myös kirjoittanut virsiä.
Brownlien julkaisemia kirjoja ovat
Yksi Browlien kirjoittama hymni, "The King shall come when morning dawns", on myös suomenkielinen. Se on ilmestynyt kokoelmassa "Hymns From The East Being Centos And Suggestions From The Service Books of The Holy Eastern Church", joka oli valikoima käännöksiä ortodoksisen kirkon hymniaarteistosta, ja hymnistä on eri kokoelmissa erilaisia versioita, neli- tai kahdeksansäkeisiä muotoja. Virrelle ei ole kreikankielistä alkutekstiä, joten se lienee Brownlien itsensä kirjoittama.
Virsi on Ruotsin kirkon virsikirjassa virsi 490 "Guds Son en gång i morgonglans". Virren suomenkielinen teksti "Kun aamu koittaa, Herramme/ taas saapuu taivaastansa" on Anna-Mari Kaskisen käännös vuodelta 1996. Se pohjautuu Anders Frostensonin 1984 tekemään ruotsinkieliseen käännökseen.
Samasta Brownlien hymnistä on käännös "Siionin kannel" -kirjassa laulu 5 "On kuninkaamme saapuva / kun aamu valkenee", jonka on suomentanut Johanna Ailiom ja "Toivon lauluja Hoppets ton" -kokoelmassa vuodelta 1999, laulu 23, "On Kristus kerran saapuva, kun aamu sarastaa!" jonka on suomentanut Aila Mielikäinen.
Tampere Oak Leaf Soundsystem

Tampere Oak Leaf Soundsystem on 1990-luvun lopulla aloittanut tamperelainen sound system, jonka selektoreina toimivat Rufus, Venkari ja Skruface. Dancehall-artisti Lord Est on toiminut Oak Leafin mikkimiehenä.
Arvind Swamy

Arvind Swamy (s. 18. kesäkuuta 1970 Madras, Tamil Nadu, Intia) on intialainen näyttelijä ja televisiojuontaja, joka tunnetaan työstään tamilinkielisessä elokuvateollisuudessa.
Aloitettuaan uransa mallina hän teki ensiesiintymisensä näyttelijänä Mani Ratnamin menestyselokuvassa "Thalapathi" (1991). Sen jälkeen hän näytteli menestyneissä elokuvissa, kuten "Roja" (1992), "Bombay" (1995), "Minsara Kanavu" (1997), "Thani Oruvan" (2015), "Dhruva" (2016), "Bogan" (2017) ja "Chekka Chivantha Vaanam" (2018). Hänen ensimmäinen ohjauksensa oli Netflixin antologiasarjassa "Navarasa" (2021).
Swamy on näytellyt myös muissa alueellisissa elokuvateollisuuksissa, mukaan lukien telugun- ja malajalaminkielisissä elokuvissa, joihin kuuluivat "Mounam" (1995), "Daddy" (1992) ja "Devaraagam" (1996). Hän on esiintynyt myös hindinkielisissä elokuvissa, joista ensimmäisenä hän näytteli miespääosaa elokuvassa "Saat Rang Ke Sapne" (1998). Hän työskenteli televisiojuontajana "Neengalum Vellalam Oru Kodin" kolmannen tuotantokauden isäntänä vuonna 2016.
Yksityiselämä.
Swamy meni naimisiin Gayathri Ramamurthyn kanssa 3. kesäkuuta 1994. Heillä on vuonna 1996 syntynyt tytär ja vuonna 2000 syntynyt poika. Pari asui erillään seitsemän vuoden ajan vuoteen 2010 asti, jolloin he hakivat avioeroa. Swamylle myönnettiin lastensa huoltajuus. Hän meni naimisiin Aparna Mukherjeen kanssa vuonna 2012. Swamy on kuvaillut itseään agnostikoksi.
Luettelo tyräkkilajeista

Luettelo tyräkkilajeista: Tyräkkien ("Euphorbia") kasvisukuun kuuluu yli 2000 maailmanlaajuisesti levinnyttä lajia ja se kuuluu kymmenen laajimman kasvisuvun joukkoon.
Tyräkkilajeja.
Suomeksi nimettyjä lajeja:
Muita lajeja:
Caroline Harvey

Caroline Harvey (s. 14. lokakuuta 2002) on yhdysvaltalainen jääkiekkoilija, joka pelaa puolustajana.
Harvey saavutti Yhdysvaltain maajoukkueessa olympiahopeaa vuonna 2022 ja MM-hopeaa 2021. Alle 18-vuotiaiden MM-kilpailuissa hän voitti kultaa vuonna 2020 ja saavutti hopeaa vuonna 2019.
Harvey edustaa yliopistosarjoissa kaudesta 2021–2022 alkaen Wisconsinin yliopistoa.
Etelä-Afrikan alle 18-vuotiaiden jääkiekkomaajoukkue

Etelä-Afrikan alle 18-vuotiaiden jääkiekkomaajoukkue edustaa Etelä-Afrikkaa alle 18-vuotiaiden jääkiekko-otteluissa. Joukkue on otellut historiansa aikana pääosin alle 18-vuotiaiden maailmanmestaruuskilpailujen 3. divisioonassa. Vuosituhannen vaihteessa joukkue osallistui myös Aasian ja Oseanian mestaruuskilpailuihin ja Euroopan-mestaruuskilpailuihin 2. divisioonassa.
Henna Partanen

Henna Partanen (s. 1981) on espoolainen arkkitehti ja poliitikko. Hän on toiminut kaupunginvaltuustossa vuodesta 2013. Nykyisin Partanen on Espoon kaupunginhallituksen 1. varapuheenjohtaja sekä Uudenmaan maakuntavaltuutettu. Aiemmin hän toimi myös Espoon kaupunginvaltuuston puheenjohtajana.
Partanen valittiin vuonna 2022 Länsi-Uudenmaan hyvinvointialueen valtuutetuksi . Hän on lisäksi toiminut valtuuston väliaikaisen valmistelutoimielimen poliittisen seurantaryhmän jäsenenä.
Partanen on Vihreiden puoluehallituksen varajäsen.
Jincy Dunne

Jincy Dunne (s. 15. toukokuuta 1997) on yhdysvaltalainen jääkiekkoilija, joka pelaa puolustajana.
Dunne saavutti Yhdysvaltain maajoukkueessa olympiahopeaa vuonna 2022 ja MM-hopeaa 2021. Alle 18-vuotiaiden MM-kilpailuissa hän voitti kultaa vuonna 2015 sekä saavutti hopeaa vuosina 2013 ja 2014. Vuoden 2015 turnauksessa hän oli joukkueen kapteeni ja teki jatkoajalla voittomaalin loppuottelussa Kanadaa vastaan. Hänet valittiin turnauksen parhaaksi puolustajaksi ja tähdistökentälliseen. Myös vuoden 2014 turnauksessa hänet arvostettiin parhaaksi puolustajaksi.
Dunne edusti yliopistosarjoissa Ohion osavaltionyliopistoa kausina 2016–2020.
Savannah Harmon

Savannah Harmon (s. 27. lokakuuta 1995) on yhdysvaltalainen jääkiekkoilija, joka pelaa puolustajana.
Harmon saavutti Yhdysvaltain maajoukkueessa olympiahopeaa vuonna 2022 ja MM-hopeaa 2021. Hän olisi kuulunut MM-kisajoukkueeseen myös vuonna 2020 mutta tuolloin kilpailut peruttiin koronaviruspandemian vuoksi.
Harmon edusti yliopistosarjoissa Clarkson Universitya kausina 2014–2018. Hän edusti NWHL-seura Buffalo Beautsia kaudella 2018–2019.
Jan Krejčí

Jan Krejčí (s. 27. syyskuuta 1992) on tšekkiläinen shakinpelaaja. Hän saavutti vuonna 2011 suurmestarin arvonimen. FIDE-mestari hän on ollut vuodesta 2007 ja kansainvälinen mestari vuodesta 2009.
Krejčí oli helmikuussa 2022 maailmanlistan sijalla 554 vahvuusluvulla 2 523. Tšekin aktiivipelaajista hän oli kymmenenneksi vahvin. Parhaimmillaan Krejčí on ollut huhtikuussa 2019 vahvuusluvulla 2 588.
Harry Treadaway

Harry Treadaway (s. 1984 Exeter, Devon) on brittiläinen näyttelijä. Hänellä on identtinen kaksoisveli Luke Treadaway, joka on myös näyttelijä.
Treadaway on esittänyt tohtori Frankensteinia jännityssarjassa "Penny Dreadful" sekä prinsessa Margaretin nuorta Roddy-poikaystävää draamasarjassa "The Crown". Muita televisiorooleja hänellä on ollut esimerkiksi sarjoissa "Deceit", "Mr. Mercedes" ja "". Treadaway on näytellyt myös elokuvissa "Control" (2007), "Fish Tank" (2009), "The Lone Ranger" (2013) ja "Gringo" (2018).
Treadaway on seurustellut näyttelijä Holliday Graingerin kanssa vuodesta 2015 alkaen. He saivat kaksi lasta keväällä 2021.
Puhtaus ja vaara (elokuva)

Puhtaus ja vaara on Elina Talvensaaren ohjaama suomalainen dokumenttielokuva vuodelta 2016.
Elokuvan käsittelee prostituutiota. Elokuvaa varten haastateltiin viittä seksityöläistä, joita elokuvassa esittävät näyttelijät.
LUM!X

Luca Michlmayr (s. 2002 Rohrbach-Berg, Itävalta), tunnettu paremmin taiteilijanimellä LUM!X, on itävaltalainen DJ ja tuottaja. Hän edusti Itävaltaa yhdessä Pia Marian kanssa vuoden 2022 Eurovision laulukilpailussa Torinossa kappaleella "Halo". Kappale esitettiin ensimmäisessä semifinaalissa, jossa se sijoittui 15:nneksi eikä päässyt finaaliin.
Sarjarimmet

Sarjarimmet ("Butomus") on sarjarimpikasvien heimon ainoa suku. Siihen kuuluu yksi tai kaksi lajia. Sarjarimmet ovat vesikasveja, jotka ovat fylogeneettisesti kilpukkakasvien lähisukulaisia. Ne ovat monivuotisia juurakollisia ruohoja, joille on ominaista kolmisärmäiset pitkät lehdet ja sarjamainen kukinto. Suvun tyyppilaji on Euraasiassa esiintyvä sarjarimpi eli isosarjarimpi ("Butomus umbellatus") ja toinen mahdollisesti erotettava laji siperialainen pikkusarjarimpi ("Butomus junceus").
Hope (Stefanin kappale)

Hope on virolaisen laulajan Stefanin kappale, joka julkaistiin 5. joulukuuta 2021. Hän edusti kappaleella Viroa vuoden 2022 Eurovision laulukilpailussa Torinossa voitettuaan Viron euroviisukarsinnan Eesti Laulin.
Kappale kilpaili Euroviisujen finaalissa, jossa se sai 141 pistettä ja saavutti sijan 13.
Fenkolit

Fenkolit eli maustefenkolit eli venkolit ("Foeniculum") on sarjakukkaiskasveihin kuuluva kasvisuku. Siihen kuuluu viisi lajia. Fenkolilajeista "Foeniculum piperitum" kasvaa Italian Sisiliassa, "Foeniculum sanguineum" Etelä-Espanjassa ja Pohjois-Marokossa, "Foeniculum scoparium" Afrikassa Tšadin Tibestivuoristossa ja "Foeniculum subinodorum" Marokossa. Tunnetuimman lajin, maustekasvina ja vihanneksena ympäri maailman viljellyn fenkolin, maustefenkolin, venkolin eli saksankuminan ("Foeniculum vulgare") alkuperäalue yltänee Etelä-Euroopasta Pohjois-Afrikkaan ja Aasiaan.
Seinäjoen arabikevät

Seinäjoen arabikevät on Matti Reinikan ohjaama, käsikirjoittama ja tuottama suomalainen dokumenttielokuva vuodelta 2019.
Elokuva käsittelee Euroopan pakolaiskriisin myötä tulleiden turvapaikanhakijoiden vaikutusta Seinäjoelle. Siinä haastatellaan Seinäjoen vastaanottokeskuksen johtajaa, irakilaista turvapaikanhakijaa sekä suomalaista maahanmuuttoon kriittisesti suhtautuvaa henkilöä.
Kolonowskie (kunta)

Kolonowskie ("Gmina Kolonowskie", ) on kaupungin sisältävä maalaiskunta Strzelcen piirikunnassa Opolen voivodikunnassa Puolassa. Sen väkiluku oli vuoden 2020 lopussa 5 863. Kunnan hallintokeskus on Kolonowskien kaupunki.
Maantiede ja liikenneyhteydet.
Kolonowskien kunnan pinta-ala on noin 83,6 neliökilometriä. Se rajoittuu Dobrodzieńin, Jemielnican, Ozimekin, Strzelce Opolskien ja Zawadzkien kuntiin. Kunta sijaitsee Równiną Opolskąn (”Opolen tasanko”) fyysismaantieteellisellä alueella. Sen pinta-alasta noin 71 prosenttia on metsää ja noin 21 prosenttia maatalousmaata. Mała Panew ja sen sivujoki Bziniczka virtaavat kunnan halki. Lisäksi osa sen ja Ozimekin kunnan rajasta noudattelee tarkkaan Myślina-joen kulkua.
Kolonowskien kunta jakautuu Kolonowskien kaupunkiin ja kolmeen kylään, jotka ovat Staniszcze Wielkie (), Staniszcze Małe (saks. "Klein Stanisch") ja Spórok (saks. "Carmerau").
Voivodikunnan tie 463 kulkee Kolonowskien kunnan alueella. Kunnassa on Fosowskien risteysasema, joka yhdistää rautatielinjat 61, 144 ja 175.
Väestö.
Kolonowskien kunnan väestö on pienentynyt viimeisten vuosikymmenten aikana; vielä vuonna 1995 väkiluku oli 7 293. Vuoden 2020 joulukuussa 51,4 prosenttia kunnan asukkaista oli naisia ja 48,6 prosenttia miehiä. Alle 18-vuotiaat muodostivat kunnan väestöstä 15,0 prosenttia, työikäiset 62,5 prosenttia ja eläkeikäiset 22,5 prosenttia. Väestön keski-ikä oli 43,7 vuotta. Vuonna 2020 kunnan työttömyysaste oli neljä prosenttia. Puolan vuoden 2011 väestönlaskennassa kunnan väestöstä 26,2 prosenttia oli saksalaisia, ja saksan kielellä onkin kunnassa virallisen avustavan kielen asema.
Denise Biellmann

Denise Biellmann (s. 11. joulukuuta 1962 Zürich) on sveitsiläinen taitoluistelija. Hän voitti yksinluistelussa maailmanmestaruuden ja Euroopan-mestaruuden vuonna 1981.
Biellmann kilpaili aikuisten arvokilpailuissa ensimmäisen kerran 13-vuotiaana vuoden 1976 maailmanmestaruuskilpailuissa, joissa hän sijoittui 15:nneksi. Vuonna 1977 hän sijoittui Euroopan-mestaruuskilpailuissa kuudenneksi ja maailmanmestaruuskilpailuissa kymmenenneksi. Seuraavana vuonna hän oli EM-kilpailuissa neljäs ja MM-kilpailuissa viides. Vuonna 1979 hän saavutti Zagrebin EM-kilpailuissa pronssia ja sijoittui jälleen MM-kilpailuissa viidenneksi. Vuonna 1980 hän sijoittui Lake Placidin olympialaisissa neljänneksi, kun hän oli vapaaohjelmassa parhaaksi arvioitu mutta pakollisissa kuvioissa vasta kahdestoista. Saman vuoden MM-kilpailuissa hän sijoittui kuudenneksi. Vuonna 1981 hän voitti Innsbruckissa Euroopan-mestaruuden ja Hartfordissa maailmanmestaruuden. Tähän kauteen hän lopetti amatöörikilpauransa 18-vuotiaana. 
Vuonna 1981 Denise muuttui ammattilaiseksi ja kiersi erityisvieraana Holiday on Ice -tapahtumassa kaikkialla Euroopassa. Myöhempinä vuosina hän voitti MM-tittelin 11 kertaa.
Biellmannin mukaan on nimetty hänen tunnetuksi tekemänsä Biellmann-piruetti.
Calhounin piirikunta (Michigan)

Calhounin piirikunta () on Yhdysvaltojen Michiganin osavaltiossa sijaitseva piirikunta. Sen väkiluku oli 134 310 vuonna 2020. Piirikunnan hallintokeskus on Marshallin kaupunki, ja suurin kunta on Battle Creek. Piirikunta on perustettu vuonna 1829.
Väestö.
Vuonna 2020 Calhounin piirikunnan 134 310 asukkaasta valkoisia oli 81,4 %, mustia 11,2 %, aasialaisia 3,0 % ja alkuperäisasukkaita 0,8 %. Vuonna 2019 6,4 % asukkaista puhui kotonaan jotain muuta kieltä kuin englantia ja 4,2 % asukkaista oli syntynyt ulkomailla.
Allan Törnberg

Allan Erik Hubert Törnberg (27. maaliskuuta 1907 Hässjö, Medelpad, Ruotsi – 2. joulukuuta 1956 Falun, Ruotsi) oli ruotsalainen helluntailiikkeen johtohahmo, evankelista, saarnaaja, kirjailija ja säveltäjä.
Hän kävi koulunsa Sundsvallissa ja toimi aluksi pankkivirkailijana. Koettuaan herätyksen 1928 hän liittyi helluntailiikkeeseen ja hänet kutsuttiin evankelistaksi. Hän oli pitkän aikaa Ruotsin helluntailiikkeen johtavia hahmoja. Vuosina 1933–1943 hän toimi pastorina Tukholman Filadelfia-seurakunnassa, 1942–1945 Göteborgin Smyrna-seurakunnassa ja sen jälkeen Tukholman Filadelfia-seurakunnan varajohtajana. Hän kuoli saarnamatkalla Falunissa äkilliseen sairastumiseen.
Törnberg toimi myös uskonnollisen kirjallisuuden toimittajana sekä kirjoitti ja sävelsi hengellisiä lauluja. Ruotsin kirkon virsikirjan ekumeenisessa osassa on kaksi hänen kirjoittamaansa ja säveltämäänsä virttä:
Tanner Jeannot

Tanner Jeannot (s. 29. toukokuuta 1997 Estevan, Saskatoon, Kanada) on kanadalainen jääkiekkoilija. Jeannot edustaa NHL-joukkue Boston Bruinsia. Hän on varaamaton pelaaja ja teki Nashville Predatorsin kanssa sopimuksen huhtikuussa 2018. Hän on pelipaikaltaan vasen laitahyökkääjä ja hänen kätisyytensä on vasen.
Helmikuussa 2023 Predators kauppasi Jeannot’n Tampa Bay Lightningiin vaihdossa Cal Footeen ja viiteen varausvuoroon.
Kesäkuussa 2024 Lightning kauppasi Jeannot’n Los Angeles Kingsiin vaihdossa toisen kierroksen varausvuoroon vuoden 2025 varaustilaisuudessa ja neljännen kierroksen varausvuoroon vuoden 2024 varaustilaisuudessa. 
Heinäkuussa 2025 Jeannot teki vapaana pelaajana Boston Bruinsin kanssa viisivuotisen ja yhteensä 17 miljoonan dollarin arvoisen sopimuksen.
Lisa Angell

Lisa Angell (oik. Virginie Vetrano, s. 21. syyskuuta 1968 Pariisi, Ranska) on ranskalainen laulaja. Angell on laulanut julkisesti ja esiintynyt Ranskan Rivieralla teini-ikäisestä asti, mutta julkaisi ensimmäisen albuminsa vasta vuonna 2011. Angell valittiin sisäisesti edustamaan Ranskaa vuoden 2015 Eurovision laulukilpailussa kappaleella "N’oubliez pas". Kappale sijoittui finaalissa sijalle 25.
Osborne

 Osborne, myös: Osbourne, tarkoittaa muun muassa seuraavia:
Eat Your Salad

Eat Your Salad on latvialaisen yhtyeen Citi Zēnin kappale. He edustivat Latviaa Euroviisuissa 2022 Italian Torinossa.
Kappale kilpaili ensimmäisessä semifinaalissa, jossa se sijoittui neljänneksitoista ja täten karsiutui finaalista.
Lumihiutalemuodostelma

Lumihiutalemuodostelma on Tapio Piiraisen ohjaama ja käsikirjoittama televisioelokuva, jonka ensiesitettiin 8. tammikuuta 2012 Yle TV1:n "Kotikatsomo"-ohjelmapaikalla.
Elokuva on tragikomedia huonosti voivasta työyhteisöstä, joka viettää työkyvyn ylläpitoon tähtäävää tyky-päivää.
Sentimentai

Sentimentai () on liettualaisen laulajan Monika Liun kappale, joka julkaistiin 18. tammikuuta 2022. Hän edusti kappaleella Liettuaa vuoden 2022 Eurovision laulukilpailussa Torinossa voitettuaan Liettuan "Pabandom iš Naujo! 2022" -euroviisukarsinnan. Tämä oli toinen kerta sitten vuoden , kun Liettua on lähettänyt kappaleen kokonaan liettuaksi.
Kappale kilpaili Euroviisujen finaalissa, jossa se sai 128 pistettä ja saavutti sijan 14.
Trenulețul

Trenulețul () on moldovalaisen folkpunk-yhtye Zdob și Zdubin ja folk-yhtye Frații Advahovin kappale, joka julkaistiin 10. joulukuuta 2021. Yhtyeet edustivat kappaleella Moldovaa Eurovision laulukilpailussa 2022.
Kappale kilpaili Euroviisujen finaalissa, jossa se sai 253 pistettä ja sijoittui seitsemänneksi.
Lähteet.
Viktorija Sinitsina

Viktorija Aleksandrovna Sinitsina (; s. 29. huhtikuuta 1995 Moskova) on venäläinen taitoluistelija. Hän on jäätanssin olympiamitalisti, maailmanmestari ja kaksinkertainen Euroopan-mestari.
Sinitsina voitti jäätanssissa nuorten maailmanmestaruuden Ruslan Žiganšinin kanssa vuonna 2012. Keväällä 2014 Sinitsina sai parikseen Nikita Katsalapovin. He sijoittuivat vuonna 2016 EM-kilpailuissa neljänneksi ja MM-kilpailuissa yhdeksänneksi. Seuraavana vuonna he olivat EM-kilpailuissa kymmenensiä. He palasivat arvokilpailuihin vuonna 2019, jolloin he sijoittuivat EM-kilpailuissa neljänneksi ja saavuttivat MM-hopeaa. Vuonna 2020 he voittivat Euroopan-mestaruuden ja vuonna 2021 maailmanmestaruuden. Vuonna 2022 he voittivat Euroopan-mestaruuden ja saavuttivat Pekingin olympialaisissa hopeaa. Pekingin joukkuekilpailussa Venäjä saavutti lopulta pronssia. Alun perin Venäjä voitti joukkuekilpailun, mutta putosi ykköspaikalta kolmossijalle Kamila Valijevan dopingkäryn vuoksi.
Ottojärvi

Ottojärvi on niemien ja saarten pirstoma latvajärvi Lappeenrannassa Etelä-Karjalan maakunnassa. Sen pinta-ala on 2,7 neliökilometriä. Etäisyys Lappeenrannan keskustasta on 34 kilometriä etelälounaaseen.
Maantiede.
Ottojärven mutkittelevan rantaviivan pituus on 21 203,2 metriä. Suurin ulottuvuus kaakosta luoteeseen on 3,6 kilometriä. Luoteeseen suuntaava Pyhäniemi antaa järven etelärannalle kaarevan muodon. Pyhäniemen pohjoisimman osan Iironiemeä erottaa järven pohjoisen rannan Huutniemestä noin 130 metriä leveä salmi, josta pääsee järven matalaan itäosaan. Ottojärvestä noin 12 hehtaaria on vähintään 10 metriä syvä. Syvimmät kohdat sijaitsevat Pyhäniemen länsirannan tuntumassa.
Ottojärven saariluku on 15. Saarten yhteispinta-ala on viitisen hehtaaria. Saarista 2 on alle aarin laajuisia luotoja, 2 on yli hehtaarin laajuisia. Laajimmat saaret ovat järven matalassa itäosassa sijaitsevat Nuottasaari ja Riihisaari sekä järven länsiosan keskellä sijaitseva Pyhäsaari. Ottojärven rannoilla on metsämaata, peltotilkkuja ja pientaloja. Järven luoteiskolkan Järvenpäänlahden lounaispuolella levittäytyy Järvenpäänsuo, joka on luonnonsuojelualue. Pyhäniemen korkeimmat kohdat ovat noin 60–70 metriä merenpinnan yläpuolella.
Ottojärveen virtaa Tallisillanoja idästä Tallijärveltä (46,9 metriä mpy). Ottojärven eteläkolkan Sikalahdesta virtaa laskuoja kaakkoon Ylijärveen (30,3 metriä mpy), jonka pohjoispuolinen kulttuurimaisema ulottuu lähes Ottojärven itäisille rannoille.
Ottojärven vesitilavuus on 11 713 000 kuutiometriä.
Ottojärvi (86.003.1.014) kuuluu Kaltonjoen valuma-alueeseen (86.003), joka on kolmannen jakovaiheen vesistö Venäjän raja-alueen päävesistössä (86). Kaltonjoen valuma-alueeseen kuuluu 15 vähintään hehtaarin laajuista vakavettä, joista Ottojärvi on laajin. Seuraavaksi laajimmat ovat Ylijärvi ja Husujärvi.
Øystein Djupedal

Øystein Kåre Djupedal (s. 5. toukokuuta 1960 Oslo) on norjalainen työväenpuolueeseen kuuluva poliitikko. Vuoteen 2015 asti hän edusti sosialistista vasemmistopuoluetta. Djupedal on toiminut suurkäräjäedustajana (1993–2009), sosialistisen vasemmistopuolueen varapuheenjohtajana (1997–2005), Norjan opetusministerinä (2005–2007) sekä Itä-Agderin läänin maaherrana (2009–2015).
Papaija (hedelmä)

Papaijoiksi kutsutaan papaijojen ("Carica") ja mitojen ("Vasconcellea") kasvisukuihin kuuluvien lajien syötäviä hedelmiä. Tunnetuin on trooppisesta Keski-Amerikasta kotoisin olevan tarhapapaijan ("Carica papaya") hedelmä. Kasvi on kookas, jopa kymmenmetriseksi kasvava puutunut ruoho, jonka latvaan hedelmät kasvavat rykelmänä. Sen hedelmät ovat tuoreena myytäessä kookkaan päärynän näköisiä. Ne muuttuvat kypsyessään väriltään vihreästä kellertäväksi. Tarhapapaijan malto on keltaisenpunainen ja sisältä täynnä pippurinkokoisia, tummia siemeniä. Kasvia on joskus nimitetty myös melonipuuksi. Aasiassa tarhapapaijan hedelmää käytetään usein myös raakana, jolloin hedelmä korjataan vihreänä ja sen siemenet eivät ole kehittyneet. Vihreän papaijan hedelmän makua kuvaillaan kirpeän kurkkumaiseksi.
Toinen hedelmistään tunnettu papaija on eteläamerikkalainen särmäpapaija, joka on aiemmin luokiteltu papaijojen sukuun. Se on risteymä, jonka kantalajeja ovat mitolajit vuorimito ("Vasconcellea pubescens") ja "Vasconcellea stipulata". Särmäpapaijasta on käytetty myös alkuperäalueelta Ecuadorista lähtöisin olevaa nimeä "babaco". Kasvin hedelmä on 20–30 senttimetrin pituinen, suippokärkinen ja vihertävänkeltainen. Poikkileikkaukseltaan se on viisikulmainen.
Vasen ja oikea (televisioelokuva)

Vasen ja oikea on Tapio Piiraisen ohjaama ja käsikirjoittama televisioelokuva, joka ensiesitettiin 11. tammikuuta 2015 Yle TV1:n "Kotikatsomo"-ohjelmapaikalla.
Elokuva kertoo Esko Seppäsen ja Iiro Viinasen ystävyydestä, heidän käymistä keskusteluistaan sekä molempien sairastamasta Parkinsonin taudista ja se perustuu Seppäsen ja Viinasen kirjaan "Vasen oikea, oikea vasen" (2012). Elokuvassa Seppästä näyttelee Kari Heiskanen ja Viinasta Pertti Sveholm
Matteus Gottfried Hehl

Matteus (Matthäus) Gottfried Hehl (30. huhtikuuta 1705 Ebersbach an der Fils, Württemberg, Saksa – 4. joulukuuta 1787 Litiz, Pennsylvania, USA) oli saksalainen evankelinen pappi. Hän liittyi Herrnhutin veljesseurakuntaan ja toimi apulaispiispana Pennsylvaniassa.
Hehl opiskeli Tübingenin yliopistossa ja toimi sen jälkeen pappina Tübingenin lähellä. Kun herrnhutilaisuuden perustaja kreivi Nikolaus Ludwig von Zinzendorf vieraili paikkakunnalla 1733, liittyi Hehl herrnhutilaisuuteen. Hänet vihittiin 1751 Lontoossa apulaispiispaksi Amerikkaan. Hän toimi Betlehemissä Pennsylvaniassa vuoteen 1781. 
Hän on kirjoittanut joitain virsiä, jotka on julkaistu herrnhutilaisten laulukirjoissa. Yksi hänen kirjoittamansa virsi on Ruotsin kirkon virsikirjassa virsi 356 "Nämn mig Jesus, han är livet". Se on julkaistu painettuna herrnhutilaisten laulukirjassa "”Gesangbuch zum Gebrauch der evangelischen Brüdergemeinen”" vuodelta 1778. Laulu lienee kirjoitettu noin vuonna 1750 ja sen alkusanat olivat ”Sünder bin ich, ja das weiss ich”, mutta ruotsinnos ja sen mukaan suomennos on tehty alkamaan virren toisesta säkeistöstä ”Sagt mir anders nicht als Jesum”. Se on käännetty ruotsiksi jo 1795. Nykyinen ruotsinkielinen teksti pohjautuu 1907 tehtyyn käännökseen ja virsikirjaan se tuli vuonna 1937. 
Virren suomenkielinen teksti Ruotsin kirkon virsikirjassa, "Elämä on Jeesus yksin" on Niilo Rauhalan tekemä 1996. Virren sävelmä on julkaistu ensimmäisen kerran Herrnhutin veljesseurakunnan käsinkirjoitetussa koraalikirjassa noin vuonna 1735.
Nole

Nole () on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 6 827 asukasta.
Stuorab Kolmmesjavri

Stuorab Kolmmesjavri ("Golmmešjávri", "Stuárráb Kolmišjävri", ) on järvi Inarin pohjoiskolkassa Lapin maakunnan pohjoisosassa. Sen pinta-ala on 6,3 neliökilometriä. Etäisyys Ivalosta on 130 kilometriä pohjoiskoilliseen ja Rovaniemeltä 382 kilometriä pohjoiskoilliseen. Järvi sijaitsee Suomen ja Norjan rajalla noin 1 080 kilometriä Helsingistä pohjoiseen ja 1 370 kilometriä Oslosta pohjoiskoilliseen. Norjan puoleinen osa kuuluu Etelä-Varangin kuntaan.
Maantiede.
Stuorab Kolmmesjavri koostuu pääaltaasta ja siitä etelään työntyvästä noin neljä kilometriä pitkästä, kapeasta lahdesta. Etäisyys järven eteläisimmästä osasta pohjoisimpaan on 6,3 kilometriä. Järven eteläisimmässä osassa sijaitsee kolme saarta, joilla ei ole nimiä. Järven ympäristössä on suomaata ja varvikkoa. Stuorab Kolmmesjavrin länsipuolella sijaitsee Uhtsib Kolmmesjavri (269,8 metriä mpy), järvien välisen kannaksen leveys on noin sata metriä.
Stuorab Kolmmesjavri laskee Silisjokea etelään.
Stuorab Kolmmesjavri (69.083.1.003) kuuluu Silisjoen yläosan valuma-alueeseen (69.083), joka on kolmannen jakovaiheen vesistö Näätämöjoen vesistössä (69). Toinen jakovaihe on Silisjoen valuma-alue (69.08). Stuorab Kolmmesjavri on laajin Silisjoen yläosan valuma-alueen 17:stä vähintään hehtaarin laajuisesta vakavedestä. Toiseksi laajin on Uhtsib Kolmmesjavri. Alueen muilla järvillä ei ole virallisia nimiä, niistä laajin on järvi numero 69.083.1.014, joka sijaitsee aivan Stuorab Kolmmesjavrin eteläisen lahden itäpuolella.
Giuseppe Guarneri

Giuseppe Giovanni Battista Guarneri (1666 Cremona - 1740 Cremona) oli italialialainen viulunrakentaja. Hän oli viulunrakentaja Andrea Guarnerin kolmas poika ja häntä kutsuttiin nimellä Filius Andreae. 
Giuseppe Guarneri sai ensiopetuksen ammattiinsa isänsä verstaassa. Isän luovuttua verstaansa toiminnasta otti Giuseppe sen haltuunsa. Hän sairastui vakavasti vuonna 1730 ja tuli lähestulkoon toimintakyvyttömäksi. Hänen viimeinen tunnettu soittimensa on sello vuodelta 1731.
Nikita Katsalapov

Nikita Gennadjevitš Katsalapov (; s. 10. heinäkuuta 1991 Moskova) on venäläinen taitoluistelija. Hän on joukkuekilpailun olympiavoittaja sekä jäätanssin kaksinkertainen olympiamitalisti, maailmanmestari ja kaksinkertainen Euroopan-mestari.
Varhaisnuoruudessa Katsalapovin parina jäätanssissa oli Jelena Iljinyh. Heidän tiensä erosivat vuonna 2005, ja Katsalapov luisteli muutaman vuoden Angelina Kabiševan parina, kunnes hän keväällä 2008 palasi yhteen Iljinyhin kanssa. Vuonna 2010 he voittivat nuorten maailmanmestaruuden. Vuonna 2011 he pääsivät aikuisten arvokilpailuihin ja sijoittuivat Euroopan-mestaruuskilpailuissa neljänneksi ja maailmanmestaruuskilpailuissa seitsemänneksi. Vuonna 2012 he saavuttivat EM-pronssia ja sijoittuivat MM-kilpailuissa viidenneksi. Vuonna 2013 tuloksena oli EM-hopea ja MM-kilpailujen yhdeksäs sija. Vuonna 2014 he saavuttivat EM-hopeaa, olympiapronssia ja MM-kilpailujen neljännen sijan. Sotšin olympialaisten joukkuekilpailussa he voittivat kultaa.
Keväällä 2014 Katsalapov sai parikseen Viktorija Sinitsinan. He sijoittuivat vuonna 2016 EM-kilpailuissa neljänneksi ja MM-kilpailuissa yhdeksänneksi. Seuraavana vuonna he olivat EM-kilpailuissa kymmenensiä. He palasivat arvokilpailuihin vuonna 2019, jolloin he sijoittuivat EM-kilpailuissa neljänneksi ja saavuttivat MM-hopeaa. Vuonna 2020 he voittivat Euroopan-mestaruuden ja vuonna 2021 maailmanmestaruuden. Vuonna 2022 he voittivat Euroopan-mestaruuden ja saavuttivat Pekingin olympialaisissa hopeaa. Pekingin joukkuekilpailussa Venäjä saavutti lopulta pronssia. Alun perin Venäjä voitti joukkuekilpailun, mutta putosi lopulta ykköspaikalta kolmossijalle Kamila Valijevan dopingkäryn vuoksi.
Skaidejavri

Skaidejavri tai Skäidijävri on järvi Utsjoen pohjoiskolkassa Lapin maakunnan pohjoisosassa. Sen pinta-ala on 44,9 hehtaaria. Etäisyys Rovaniemeltä on 405 kilometriä pohjoiskoilliseen.
Maantiede.
Skaidejavrin pituus etelästä pohjoiseen on noin kilometrin ja leveys lännestä itään noin puoli kilometriä. Saaria ei ole. Rannat ovat alavaa suomaata. Noin kilometrin koilliseen sijaitsee Isonkivenvaara. Nuorgam sijaitsee viitisen kilometriä koilliseen. Kartan perusteella Skaidejavri on Suomen pohjoisin järvi, jonka pinta-ala lasketaan useissa kymmenissä hehtaareissa. Sen pohjoispuolella sijaitsee muun muassa pieni Gáhkkorjávri (130,9 metriä mpy).
Skaidejavrin luoteiskolkasta lähtee laskuoja Skáidejohka pohjoiseen; se laskee noin kahden kilometrin päässä Tenoon.
Skaidejavri (68.011.1.008) kuuluu Nuorgamin alueeseen (68.011), joka on kolmannen jakovaiheen vesistö Tenojoen vesistössä (68). Toinen jakovaihe on Tenon alaosan alue (68.01). Skaidejavri on toiseksi laajin Nuorgamin alueen 17:stä vähintään hehtaarin laajuisesta vakavedestä. Laajin on Keädgejavri.
Keädgejavri

Keädgejavri tai Geađgejávri on järvi Utsjoen pohjoiskolkassa Lapin maakunnan pohjoisosassa. Sen pinta-ala on 64 hehtaaria. Etäisyys Rovaniemeltä on 402 kilometriä pohjoiskoilliseen.
Maantiede.
Keädgejavri on muodokas. Länsirannalta kaakkoon suuntaava noin 250 metriä pitkä niemi jakaa sen läntiseen ja itäiseen osaan. Järven pohjoisosassa sijaitsee noin 30 aarin laajuinen nimetön saari. Rannoilla on suomaata. Keädgejavrin ympäristö on asumatonta ja maantieteelliset kohteet ovat vailla virallisia nimiä vaaroja lukuun ottamatta.
Keädgejavrin luoteiskolkasta lähtee laskuoja Geađgejohka pohjoiseen; se laskee noin viiden kilometrin päässä Tenoon.
Keädgejavri (68.011.1.010) kuuluu Nuorgamin alueeseen (68.011), joka on kolmannen jakovaiheen vesistö Tenojoen vesistössä (68). Toinen jakovaihe on Tenon alaosan alue (68.01). Keädgejavri on laajin Nuorgamin alueen 17:stä vähintään hehtaarin laajuisesta vakavedestä. Toiseksi laajin on Skaidejavri.
Vuogojavri

Vuogojavri ("Vuokojärvi") on järvi Utsjoen keskiosassa Lapin maakunnan pohjoisosassa. Sen pinta-ala on neljä neliökilometriä. Etäisyys Rovaniemeltä on 346 kilometriä pohjoiseen.
Maantiede.
Vuogojavrin pituus lounaasta koilliseen on 3,4 kilometriä. Järvi muodostuu yhdestä pohjoista kohden kapenevasta saarettomasta selkävedestä. Ympäristö on asumatonta suomaata. Vuogojavrin koillisrannalla kohoavan Vuogojármarasin laki on noin 300 metriä merenpinnan yläpuolella.
Vuogojavriin laskee Uhca Vuogojávri (248,7 metriä mpy) luoteesta noin 350-metristä laskuojaa pitkin. Etelästä virtaa Áitejohka. Vuogojavrin laskuoja on järven itärannalta itään virtaava Vuogojárjohka.
Vuogojavri (68.089.1.001) kuuluu Vuogojavrijohkan valuma-alueeseen (68.089), joka on kolmannen jakovaiheen vesistö Tenojoen vesistössä (68). Toinen jakovaihe on Utsjoen yläosan valuma-alue (68.08). Vuogojavri on laajin Vuogojavrijohkan valuma-alueen 12:sta vähintään hehtaarin laajuisesta vakavedestä. Toiseksi laajin on Uhtsib Vuogojavri, jota seuraa muutaman hehtaarin laajuinen Ravdoladdu. Alueen yhdeksän pienintä järveä ovat vailla virallista nimeä.
Madison Hubbell

Madison Hubbell (s. 24. helmikuuta 1991 Lansing, Michigan) on yhdysvaltalainen taitoluistelija. Hän on joukkuekilpailun olympiavoittaja ja jäätanssin olympiamitalisti sekä jäätanssin nelinkertainen MM-mitalisti.
Hubbell kilpaili jäätanssissa nuorempana veljensä Keiffer Hubbellin parina. Vuonna 2011 hän sai parikseen Zachary Donohuen. Ensimmäisissä maailmanmestaruuskilpailuissaan vuonna 2012 he sijoittuivat kymmenenneksi ja päätyivät samalla sijalle vuonna 2015. Siinä välissä vuonna 2014 he voittivat kultaa neljän maanosan mestaruuskilpailuissa. Vuonna 2015 he vaihtoivat valmentajikseen MM-mitalistit Marie-France Dubreuilin ja Patrice Lauzonin ja muuttivat Kanadaan. Hubbell ja Donohue sijoittuivat MM-kilpailuissa vuonna 2016 kuudenneksi ja vuonna 2017 yhdeksänneksi. Pyeongchangin olympialaisissa 2018 he sijoittuivat neljänneksi oltuaan rytmitanssin jälkeen kolmantena. Saman kevään MM-kilpailuissa he saavuttivat hopeaa.
MM-kilpailuissa 2019 Hubbell ja Donohue nousivat pronssille rytmitanssin neljänneltä sijalta. Vuoden 2020 MM-kilpailut peruttiin koronaviruspandemian vuoksi. Vuonna 2021 yhdysvaltalaiset saavuttivat MM-hopeaa. Pekingin olympialaisissa he saavuttivat jäätanssissa pronssia. Pekingin joukkuekilpailussa he saavuttivat kultaa. Saman kevään MM-kilpailuissa Hubbell ja Donohue saavuttivat hopeaa.
Zachary Donohue

Zachary Donohue (s. 8. tammikuuta 1991 Madison, Connecticut) on yhdysvaltalainen taitoluistelija. Hän on joukkuekilpailun olympiavoittaja ja jäätanssin olympiamitalisti sekä jäätanssin kolminkertainen MM-mitalisti.
Donohue kilpaili jäätanssissa nuorempana Piper Gillesin parina, ja he sijoittuivat nuorten maailmanmestaruuskilpailuissa yhdeksänneksi vuonna 2010. Vuonna 2011 hän sai parikseen Madison Hubbellin. Ensimmäisissä maailmanmestaruuskilpailuissaan vuonna 2012 he sijoittuivat kymmenenneksi ja päätyivät samalle sijalle vuonna 2015. Siinä välissä vuonna 2014 he voittivat kultaa neljän maanosan mestaruuskilpailuissa. Vuonna 2015 he vaihtoivat valmentajikseen MM-mitalistit Marie-France Dubreuilin ja Patrice Lauzonin ja muuttivat Kanadaan. Hubbell ja Donohue sijoittuivat MM-kilpailuissa vuonna 2016 kuudenneksi ja vuonna 2017 yhdeksänneksi. Pyeongchangin olympialaisissa 2018 he sijoittuivat neljänneksi oltuaan rytmitanssin jälkeen kolmantena. Saman kevään MM-kilpailuissa he saavuttivat hopeaa.
MM-kilpailuissa 2019 Hubbell ja Donohue nousivat pronssille rytmitanssin neljänneltä sijalta. Vuoden 2020 MM-kilpailut peruttiin koronaviruspandemian vuoksi. Vuonna 2021 yhdysvaltalaiset saavuttivat MM-hopeaa. Pekingin olympialaisissa he saavuttivat jäätanssissa pronssia. Pekingin joukkuekilpailussa he saavuttivat kultaa. Saman kevään MM-kilpailuissa Hubbell ja Donohue saavuttivat hopeaa.
Ala-Ruokonen

Ala-Ruokonen on erämainen ylänköjärvi Juuan luoteisosassa Pohjois-Karjalassa. Sen pinta-ala on 3,1 neliökilometriä. Etäisyys Joensuusta on 88 kilometriä pohjoisluoteeseen.
Maantiede.
Ala-Ruokosen pituus kaakosta luoteeseen on noin 3,8 kilometriä. Järvi levenee voimakkaasti etelärannalta kohti järven keskiosaa, jonka leveys on noin kilometrin. Siitä luoteeseen leveys on melko tasaisesti edelleen kilometrin verran. Aivan pohjoisessa järvi kapenee Talvilahdeksi. Ala-Ruokosen pohjanmuodot kumpuilevat. Vähintään 10 metriä syvää aluetta on noin neljäsosa järven pinta-alasta. Järven leveimmällä kohdalla sijaitsee kaksi 20–22-metristä syvännettä. Ala-Ruokosen länsipuolinen luonnonsuojelualue rajoittuu sen lounaiseen rantaan.
Ala-Ruokosen ainoa nimetty saari on parin kolmen aarin laajuinen Laivasaari. Järven pohjoisimmassa osassa sijaitsee Pentturinniemi, jota erottaa mantereesta kapea Pentturinsalmi. Pentturinniemen ja mantereen välisen lahden nimi on Pentturinlampi, sen eteläosassa sijaitsee muutaman aarin laajuinen nimetön saari.
Ala-Ruokosen itäpuolella sijaitsee Ylä-Ruokonen (209,3 metriä mpy). Järvien välisen kannaksen leveys on muutamia satoja metrejä, kannaksen kapeimmasta kohdasta virtaa laskuoja Ylä-Ruokosesta Ala-Ruokoseen. Lisäksi Ala-Ruokoseen virtaa laskuojia ympäröiviltä soilta. Ala-Ruokosen eteläosan lahti kapenee Keihäsjoeksi, joka virtaa länteen Nurmiseen (187,8 metriä mpy) ja edelleen Petäiseen (187,8 metriä mpy).
Ala-Ruokosen vesitilavuus on 22 015 000 kuutiometriä.
Ala-Ruokonen (04.685.1.018) kuuluu Petäisjoen valuma-alueeseen (04.685), joka on kolmannen jakovaiheen vesistö Vuoksen vesistössä (04). Toinen jakovaihe on Luostanjoen valuma-alue (04.68) ja ensimmäinen jakovaihe Nilsiän reitin valuma-alue (04.6). Ala-Ruokonen on Petäisjoen valuma-alueen laajin vakavesi. Alueeseen kuuluu 34 vähintään hehtaarin laajuista vakavettä; Ala-Ruokosen jälkeen laajimmat ovat Ylä-Ruokonen, Petäinen ja Syväjärvi.
Rusja

Rusja (), oikealta nimeltään Iryna Volodymyrivna Osaulenko, os. Porivaj () on ukrainalainen laulaja.
Syväjärvi (Ruokolahti)

Syväjärvi on metsäjärvi Ruokolahdella Etelä-Karjalan maakunnan koillisosassa. Sen pinta-ala on 82 hehtaaria. Etäisyys Imatralta on 17 kilometriä pohjoiskoilliseen.
Maantiede.
Syväjärven pituus etelästä pohjoiseen on 2,8 kilometriä. Järven eteläosan leveys on noin puoli kilometriä ja järvi kapenee pohjoista kohti. Syväniemi jakaa järven pohjoisimman osan Mutalahteen ja Pieni-Syvään. Noin 40 % Syväjärvestä on vähintään 10 metriä syvä ja 15 % vähintään 15 metriä syvä. Syvimmät kohdat sijaitsevat järven eteläosassa, mutta aivan eteläisimmän kolkan Vaajalahti on matala. Järven keskivaiheilla on matalikko. Itäinen ranta syvenee paikka paikoin varsin jyrkästi kymmeneen metriin.
Syväjärven ainoan saaren pinta-ala on viisi aaria. Se sijaitsee Vaajalahden suulla. Järven eteläisillä rannoilla on jonkin verran pientaloja.
Syväjärven pohjoiskolkkaan laskee Vasari (93,2 metriä mpy) pohjoisesta. Lännestä laskee Rampalanjärvi (98,3 metriä mpy) Kylkijokea. Syväjärven kaakkoiskolkasta alkaa noin puoli kilometriä pitkä laskujoki, joka johtaa Särkijärveen (87,1 metriä mpy).
Syväjärven vesitilavuus on 7 120 000 kuutiometriä.
Syväjärvi (04.112.1.015) kuuluu Ala-Saimaan lähialueeseen (04.112), joka on kolmannen jakovaiheen vesistö Vuoksen päävesistössä (04). Toinen jakovaihe on Ala-Saimaan alue (04.11) ja ensimmäinen Suur-Saimaan alue (04.1). Syväjärvi on 18:nneksi laajin Ala-Saimaan lähialueen 612:sta vähintään hehtaarin laajuisesta vakavedestä.
Ruokolahdella on toinenkin Syväjärvi (04.112.1.532). Sen pinta-ala on nelisen hehtaaria ja myös se sijaitsee Ala-Saimaan lähialueella noin 12 kilometriä isommalta Syväjärveltä lounaaseen. Kaikkiaan Suomessa on 110 Syväjärvi-nimistä vähintään hehtaarin laajuista vakavettä.
Bziniczka

Bziniczka on noin 20 kilometrin mittainen joki Puolassa Opolen ja Sleesian voivodikunnissa. Se on Mała Panewin oikeanpuoleinen sivujoki. Joki alkaa Sleesian voivodikunnassa Pawonkówin kunnassa lähellä Gwoździanyn kylää. Se virtaa Dobrodzieńin kunnan halki Bzinica Staran kylän kohdalta. Joki laskee Mała Panewiin Opolen voivodikunnassa Kolonowskien kunnan alueella.
Erik Natanael Söderberg

Erik Natanael (Natan) Söderberg (15. huhtikuuta 1869 Haverö, Västernorrlandin lääni, Ruotsi – 15. helmikuuta 1937 Tukholma) oli ruotsalainen filosofian tohtori, journalisti, kirjailija, kääntäjä, virsirunoilija ja virsikomitean jäsen vuosina 1908–1919.
Söderberg oli papin poika. Kotona saadun opetuksen jälkeen hän jatkoi koulunkäyntiä Sundsvallissa ja tuli ylioppilaaksi Östersundissa 1888. Hän opiskeli Uppsalan yliopistossa ja valmistui filosofian tohtoriksi 1897. Hänen tutkimuksensa aiheena oli virsirunoilija Samuel Hedborn. Söderberg toimi lehtimiehenä eri lehdissä Härnösandissa, Örebrossa ja Uppsalassa. Merkittävimmän uran hän teki "Svensk Kyrkotidning" -lehden toimittajana. Hän julkaisi itse muutaman runokokoelman ja oli kiinnostunut kristillisestä virrestä. Hän otti osaa vuosien 1911, 1914 ja 1917 virsikirjaehdotusten valmisteluun. 1916 hän julkaisi merkittävimmän teoksensa "Den kristna psalmen. Historisk öfversikt". Useat hänen virtensä liittyvät ns. nuorkirkkoliikkeen ajatuksiin. Liikkeen johtohahmoihin kuului muun muassa Karlstadin virsirunoilijapiispa J. A. Eklund. 
Söderberg kirjoitti myös virsiä. Kaksi hänen virttään on Ruotsin kirkon vuoden 1986 virsikirjassa. 
Suomen evankelis-luterilaisen kirkon virsikirjassa on yksi Söderbergin virsi
Brec Bassinger

Brec Marie Bassinger (s. 25. toukokuuta 1999) on yhdysvaltalainen näyttelijä. Hän on näytellyt pääroolistaan Courtney Whitmorena / Stargirlina Arrowverse-universumissa televisiosarjassa "Stargirl".
Nuoruus.
Bassinger syntyi Saginawissa, Texasissa. Hän asui äitinsä luona, kun taas hänen muu perheensä jäi Texasiin. Brec pelasi ennen koripalloa, lentopalloa ja harrasti yleisurheilua. Bassinger osallistui kauneuskilpailuihin ja oli Little Miss World -voittaja vuonna 2009. Hänellä on kaksi vanhempaa veljeä. Ennen kuin Brecista tuli näyttelijä, hän oli cheerleader. Hänelle diagnosoitiin tyypin 1 diabetes 8-vuotiaana.
Ura.
Vuonna 2014 Bassinger valittiin päärooliin Nickelodeon-komediasarjassa Bella and the Bulldogs, joka kesti kaksi kautta 2015–2016. Vuonna 2016 hän liittyi näyttelijä kaartiin vuoden 2018 teinikomediassa Status Update. Myös vuonna 2018 Bassinger näytteli Ronin roolia Hulu-televisiosarjassa All Night from AwesomenessTV. Vuonna 2019 hän näytteli trillerielokuvassa 47 Meters Down: Uncaged.
Vuonna 2018 Bassinger valittiin päärooliin Courtney Whitmore/Stargirlin rooliin televisiosarjassa Stargirl, joka sai ensi-iltansa DC Universumissa ja The CW:ssä toukokuussa 2020.
Yksityiselämä.
Brec Bassinger on seurustellut vuodesta 2017 lähtien kiinteistövälittäjä Dylan Summeralin kanssa.
Rivilotta

Rivilotta on Turo Karton ohjaama ja käsikirjoittama suomalainen dokumenttielokuva vuodelta 1943.
Elokuva on sotadokumentti, jonka aiheena on Lotta Svärd -järjestö sekä jatkosodan aikainen lottatoiminta. Elokuva kuvattiin talvella 1941-1942.
Polvijärvi (Lieksa)

Polvijärvi on matala metsäjärvi Lieksanjoen varrella Lieksan itäosassa Pohjois-Karjalassa. Sen pinta-ala on 3,2 neliökilometriä. Etäisyys Joensuusta on 98 kilometriä pohjoiskoilliseen.
Maantiede.
Polvijärvi koostuu pääaltaasta ja sen länsipuolisesta Matkalahdesta. Pääaltaan pituus kaakosta luoteeseen on 2,8 kilometriä. Suurimmat niemimaat ovat Keloniemi pääaltaan luoteisosassa sekä Kusiaisniemi ja Alaniemi, jotka erottavat pääallasta Matkalahdesta. Järvenosia yhdistää noin sata metriä leveä Kusiaisvirta. Polvijärven syvin kohta, kahdeksan metriä, sijaitsee pääaltaan keskellä. Kartan mukaan Matkalahden syvin kohta on 17 metriä.
Polvijärven saariluku on neljä. Saaret sijaitsevat rykelmänä Keloniemen kaakkoispuolella. Laajin saari on noin kolmihehtaarinen Kalmosaari aivan Keloniemen läheisyydessä. Sen kaakkoispuolella sijaitsevat Rutnikka, Vahtisaari ja Vääräsaari.
Polvijärven rannat ovat suureksi osaksi suomaata. Kaakkoisella rannalla levittäytyy Koronsuon soidensuojelualue. Matkalahden metsäisillä rannoilla on pientaloja.
Lieksanjoki virtaa Polvijärveen kaakosta Ruunaanjärveltä. Ruunaanjärven korkeustaso on vain 0,2 metriä Polvijärveä ylempi. Polvijärvi laskee Matkalahdesta kaakkoon Neitijärveen (132,8 metriä mpy). Polvijärveen virtaa myös Tuulijoki idästä Heinäjärven (139,2 metriä mpy) kautta.
Polvijärven vesitilavuus on 7 968 000 kuutiometriä.
Polvijärvi (04.492.1.001) kuuluu Ruunaanjärven alueeseen (04.492), joka on kolmannen jakovaiheen vesistö Vuoksen vesistössä (04). Toinen jakovaihe on Ruunaanjoen valuma-alue (04.49) ja ensimmäinen jakovaihe Pielisen reitin valuma-alue (04.4). Ruunaanjärven alueella on 74 vähintään hehtaarin laajuista vakavettä, joista Polvijärvi on toiseksi laajin. Ruunaanjärvi on laajin ja Säynäsemä kolmanneksi laajin.
Polvijärvi on Lieksan kuudenneksi laajin vakavesi. Sitä seuraa Neitijärvi, joka on vesitilavuudeltaan Polvijärveä huomattavasti suurempi.
Wakaba Higuchi

Wakaba Higuchi (; s. 2. tammikuuta 2001 Tokio) on japanilainen taitoluistelija. Hän on joukkuekilpailun olympiamitalisti sekä yksinluistelun MM-mitalisti.
Higuchi saavutti nuorten maailmanmestaruuskilpailuissa pronssia yksinluistelussa vuosina 2015 ja 2016. Aikuisten MM-kilpailuissa hän kilpaili ensimmäisen kerran vuonna 2017 ja sijoittui 11:nneksi. Vuonna 2018 hän saavutti MM-kilpailuissa hopeaa oltuaan vielä lyhytohjelman jälkeen kahdeksantena. Neljän maanosan mestaruuskilpailuissa hän sijoittui neljänneksi vuonna 2020. Saman vuoden MM-kilpailut peruttiin koronaviruspandemian vuoksi.
Pekingin olympialaisissa 2022 Higuchi saavutti joukkuekilpailussa hopeaa. Yksinluistelussa Higuchi sijoittui viidenneksi ennätyspisteillään 214,44 oltuaan lyhytohjelmassa viidenneksi ja vapaaohjelmassa kuudenneksi paras.
Neitijärvi

Neitijärvi on läpivirtausjärvi Lieksanjoen varrella Lieksan itäosassa Pohjois-Karjalassa. Sen pinta-ala on 2,8 neliökilometriä. Etäisyys Joensuusta on 94 kilometriä pohjoiskoilliseen. Neitijärvi sijaitsee Ruunaan retkeilyalueen keskiosassa.
Maantiede.
Muodoiltaan runsas Neitijärvi koostuu kaakkoisesta selkävedestä ja kahdesta luoteeseen suuntaavasta pitkänomaisesta vesialueesta, joista eteläisempi muodostaa suuren osan järven pinta-alasta. Neitijärven pohjoisrannan muodostaa laaja kaakkoon suuntaava niemimaa, joka haarautuu Vastuuniemeksi ja Neitiniemeksi, joiden väliin jää Neitijärven selkävedeltä luoteeseen työntyvä Kukkosenlahti. Suuri osa Neitijärvestä on kolmesta kuuteen metriä syvä. Syvimmät kohdat sijaitsevat järven länsiosassa.
Neitijärven saariluku on 11. Laajin saari on järven länsikolkassa sijaitseva 30-hehtaarinen Neitisaari, jonka molemmin puolin Lieksanjoen vedet virtaavat länteen. Muita nimettyjä saaria ovat Verkkosaari, Kämppäsaari, Vastuusaari, Koivusaari ja Patosaari.
Lieksanjoki virtaa Neitijärveen luoteesta Polvijärveltä, laskee Neitijärven selkäveteen, kiertää Kattilaniemen ja jatkuu etelään Kattilajärveen, jonka korkeustaso on 1,2 meträ Neitijärveä alempi. Neitijärveen laskee myös Neitijoki kaakosta laajojen suomaiden halki. Järven itärannan Huuhkajanvaaran korkeustaso on yli 180 metriä merenpinnan yläpuolella eli noin 50 metriä järven pinnan yläpuolella.
Neitijärven vesitilavuus on 10 896 000 kuutiometriä.
Neitijärvi (04.491.1.008) kuuluu Neitijärven alueeseen (04.491), joka on kolmannen jakovaiheen vesistö Vuoksen vesistössä (04). Toinen jakovaihe on Ruunaanjoen valuma-alue (04.49) ja ensimmäinen jakovaihe Pielisen reitin valuma-alue (04.4). Neitijärven alueella on 13 vähintään hehtaarin laajuista vakavettä, joista Neitijärvi on laajin. Kattilajärvi on toiseksi laajin ja Murroojärvi kolmanneksi laajin.
Neitijärvi on Lieksan seitsemänneksi laajin vakavesi. Sitä seuraa Ruosmanjärvi. Suomessa on Lieksan Neitijärven ohella Kemijärven Neitijärvi ja Inarin Neitijärvi.
Dellen kantoni

Delle on Ranskassa yksi Territoire de Belfortin departementin kantoneista. Se käsittää 16 kuntaa ja sen alueella asui vuoden 2018 alussa 17 367 ihmistä. Dellen kantonin keskustoimisto on Dellen kunnassa.
Kunnat.
Dellen kantonin kunnat:
Kiinan Taipei talviolympialaisissa 2022

Kiinan tasavalta, eli Taiwan, osallistuu vuoden 2022 talviolympialaisiin nimellä Kiinan Taipei. Taiwanin hallitus kieltäytyi lähettämästä hallituksen edustajia olympialaisten avajais- tai päättäjäisseremonioihin. Kiinan Taipein lipunkantajat avajaisseremoniassa olivat alppihiihtäjä Ho Ping-jui ja pikaluistelija Huang Yu-ting.
Joukkue.
Kiinan Taipein joukkueessa on neljä urheilijaa kolmessa urheilumuodossa.
Ivanie Blondin

Ivanie Blondin (s. 2. huhtikuuta 1990 Ottawa) on kanadalainen pikaluistelun olympiavoittaja ja nelinkertainen maailmanmestari.
Blondin kilpaili olympialaisissa ensimmäisen kerran Sotšissa 2014, missä hän sijoittui joukkuetakaa-ajossa viidenneksi, 5 000 metrillä 14:nneksi ja 3 000 metrillä 24:nneksi. Pyeongchangin olympialaisissa 2018 hän sijoittui joukkuetakaa-ajossa neljänneksi, 5 000 metrillä viidenneksi ja 3 000 metrillä kuudenneksi. Yhteislähtökilpailussa hän ei selviytynyt loppukilpailuun. Pekingin olympialaisissa 2022 hän voitti kultaa joukkuetakaa-ajossa, sai hopeaa yhteislähtökilpailussa sekä sijoittui 13:nneksi 1 500 metrillä ja 14:nneksi 3 000 metrillä.
Maailmanmestaruuskilpailuissa Blondin on menestynyt parhaiten yhteislähtökilpailussa, jossa hän on voittanut kultaa vuosina 2016 ja 2020 sekä saavuttanut hopeaa vuosina 2015, 2019, 2021, 2023, 2024 ja 2025. Hän voitti joukkuesprintin ja joukkuetakaa-ajon maailmanmestaruudet 2023. Lisäksi hänellä on MM-hopeaa yleisluistelun MM-kilpailujen yhteispisteistä vuodelta 2020, joukkuetakaa-ajosta vuosilta 2021 ja 2024 ja joukkuesprintistä vuodelta 2025 sekä MM-pronssia 5 000 metriltä vuodelta 2017 ja joukkuetakaa-ajosta vuosilta 2020 ja 2025.
Blondin on voittanut yhteislähdön maailmancupin kokonaiskilpailun kausilla 2014–2015, 2019–2020 ja 2022–2023, sijoittunut toiseksi 2015–2016, 2020–2021, 2021–2022 ja 2023–2024 sekä kolmanneksi kausilla 2012–2013, 2016–2017 ja 2017–2018. Pitkien matkojen cupissa hän oli toinen kaudella 2017–2018 ja kolmas 2019–2020.. Hän on saavuttanut maailmancupissa kaikkiaan 28 osakilpailuvoittoa, 36 kakkossijaa ja 25 kolmossijaa.
Muuta.
Blondinin puoliso on unkarilainen pikaluistelija Konrád Nagy.
Valérie Maltais

Valérie Maltais (s. 4. heinäkuuta 1990) on kanadalainen pikaluistelun olympiavoittaja sekä kaukalopikaluistelun olympiamitalisti ja moninkertainen MM-mitalisti.
Maltais kilpaili olympialaisissa ensimmäisen kerran kaukalopikaluistelijana Vancouverissa 2010, missä hän sijoittui 1 500 metrillä 14:nneksi. Sotšissa 2014 hän saavutti 3 000 metrin viestissä hopeaa ja sijoittui 1 000 metrillä ja 1 500 metrillä kuudenneksi sekä 500 metrillä yhdeksänneksi. Pyeongchangin olympialaisissa 2018 hän sijoittui 1 000 metrillä seitsemänneksi, viestissä kahdeksanneksi ja 1 500 metrillä 19:nneksi. Tämän jälkeen hän vaihtoi lajia perinteisempään pikaluisteluun ja voitti Pekingin olympialaisissa 2022 kultaa joukkuetakaa-ajossa sekä sijoittui yhteislähtökilpailussa kuudenneksi ja 3 000 metrillä 12:nneksi.
Pikaluistelun maailmanmestaruuskilpailuissa Maltais on saavuttanut joukkuetakaa-ajossa maailmanmestaruuden vuonna 2023, MM-hopeaa vuosina 2021 ja 2024 sekä MM-pronssia vuosina 2020 ja 2025. Kaukalopikaluistelusta hänellä on toistakymmentä MM-mitalia.
Maltais on voittanut pikaluistelun maailmancupissa yhteislähdön cupin kaudella 2023–2024. Pitkien matkojen (3 000 ja 5 000 metrin) cupissa hän oli samalla kaudella kolmas.
Didon diskografia

Tämä on Didon diskografia.
Singlet.
 Vain 12″ vinyyli / digitaalinen lataus.